Τα τελευταία χρόνια σημειώθηκαν σημαντικές αλλαγές στα test drive αυτοκινήτων εξαιτίας της ανεξέλεγκτης κυκλοφορίας “δοκιμαστικών” αυτοκινήτων. Για τον τερματισμό λοιπόν του παραπάνω φαινομένου, ορίστηκαν συγκεκριμένες προϋποθέσεις που αφορούν την άδεια και τις πινακίδες των δοκιμαστικής κυκλοφορίας οχημάτων, εντός της χώρας.
Πιο συγκεκριμένα, με απόφαση του υπουργείου Μεταφορών και Υποδομών, οι άδειες καθώς και οι πινακίδες χορηγούνται στους:
Κατασκευαστές των οχημάτων, καθώς και στους εμπόρους και πωλητές αυτών.
Υπεύθυνους προμηθευτές για τις εισαγωγές των οχημάτων.
Μεσολαβητές που διαθέτουν επαγγελματική στέγη και πραγματοποιούν τις πωλήσεις των οχημάτων επί προμήθεια.
Εμπόρους επιβατικών αυτοκινήτων με πινακίδες και άδειες κυκλοφορίας στο όνομα των εν λόγω εμπόρων.
Φορείς τους Δημόσιου Τομέα, στην κατοχή των οποίων βρίσκονται οχήματα που μεταφέρουν ερευνητικό εξοπλισμό.
Τέλος, χρειάζεται να γνωρίζεις πως η δοκιμαστική δημόσια κυκλοφορία των οχημάτων πραγματοποιείται αποκλειστικά και μόνο από τον ενδιαφερόμενο αγοραστή και από κάποιον υπεύθυνο μηχανικό που τελεί κάποιες εργασίες στο υπό δοκιμή αυτοκίνητο. Εντός του αυτοκινήτου χρειάζεται να υπάρχει το “Έντυπο Κυκλοφορίας ΔΟΚ” και ένα αντίγραφο του αντίτυπου Α του Πιστοποιητικού Ταξινόμησης Οχημάτων. Σε περίπτωση παράνομης κυκλοφορίας υπάρχουν μεγάλες κυρώσεις (πρόστιμο 200 ευρώ και ποινή φυλάκισης από 1 έως και 6 μήνες).